
JUDEŢUL TIMIŞ                                                                                                                  

MUNICIPIUL TIMIŞOARA                                                                          

SERVICIUL ŞCOLI SPITALE

SC2018 - ______________
RAPORT DE SPECIALITATE

Privind aprobarea actului adiţional nr. 1 pentru completarea şi modificarea cap.II, pct. 2.2 la Contractul de comodat nr. SC2017 – 6893/22.03.2017 încheiat între Municipiul Timişoara 

şi Liceul Teoretic Bartok Bela 
     
Având în vedere Expunerea de motive nr. _____________  a Primarului Municipiului Timişoara şi Proiectul de hotărâre privind aprobarea actului adiţional pentru completarea şi modificarea cap.II, pct. 2.2 la Contractul de comodat nr. SC2017 – 6893/22.03.2017 încheiat între Municipiul Timişoara şi Liceul Teoretic Bartok Bela 
Facem următoarele precizări:
Prin HCLMT nr. 54/21.02.2017 a fost dat în folosinţă gratuită, pe o perioadă de 20 ani, Liceului Teoretic Bartok Bela, imobilul din Timişoara, Bv. Regele Carol I nr. 15, înscris în CF nr. 426643-C1-U4 Timişoara, nr. cad. 426643-C1-U4. Deasemenea, au fost încheiate, între Municipiul Timişoara şi Liceul Teoretic Bartok Bela, Contractul de comodat nr. SC2017 – 6893/22.03.2017 şi Procesul Verbal de predare primire din data de 23.03.2017. Acest imobil face parte din domeniul prival al Primăriei Municipiului Timişoara. 
Conducerea Liceului Teoretic Bartok Bela a transmis către Serviciul Şcoli Spitale adresa nr. 1089/16.02.2018, înregistrată la Primăria Municipiului Timişoara cu nr. SC2018 – 003683/16.02.2018, prin care solicită acordul pentru renovarea imobilului.

În contractul menţionat anterior, la cap. II pct. 2.2 este prevăzut faptul că spaţiul este folosit „... în exclusivitate pentru desfăşurarea activităţilor de învăţământ”.

Conform art. 2148 al Codului Civil se prevede: „Comodatarul nu poate folosi bunul împrumutat decât în conformitate cu destinaţia acestuia determinată prin contract...”;

Contractul de comodat nr. SC2017 – 6893/22.03.2017 prevede la cap. IX, pct. 9.1.: „modificarea prezentului contract se face numai prin act adiţional încheiat între părţile contractante”;

Având în vedere cele prezentate mai sus şi adresa Servciul Juridic nr. SC2018 – 003683/21.02.2018, considerăm imperios necesară încheierea unui act adiţional la Contractul de comodat nr. SC2017 – 6893/22.03.2017 prin care să se completeze şi să se modifice conţinutul pct. 2.2. al cap. II, astfel:

„Comodantul împrumută comodatarului în mod gratuit bunul prevăzut la pct. 2.1. care face obiectul prezentului contract cu scopul de a fi folosit pentru desfăşurarea activităţilor de învăţământ şi activităţilor conexe acestora”.

Astfel, se crează posibilitatea comodatarului - Liceului Teoretic Bartok Bela - să utilizeze spaţiul şi pentru activităţile conexe celor de învăţământ, respectiv să amenajeze cantină, bucătărie, sala de mese, săli de studiu etc. pentru elevii instituţiei, cu respectarea prevederilor legale în domeniul construcţiilor şi cele înscrise în contractul de comodat la cap. IV, pct. 4.2.

Având în vedere prevederile legale expuse în prezentul raport, apreciem că proiectul de hotărâre privind  aprobarea actului adiţional nr. 1 pentru completarea şi modificarea cap.II, pct. 2.2 la Contractul de comodat nr. SC2017 – 6893/22.03.2017 încheiat între Municipiul Timişoara şi Liceul Teoretic Bartok Bela, îndeplineşte condiţiile pentru a fi supus dezbaterii şi aprobării plenului Consiliului Local.
Şef Serviciu Şcoli Spitale 

Anca Lăudatu                                                                               Gabriela Tamaş

